Account of Fishing. 175 



Ma keia hele ana o Kuula a nie Hina, Aiai, ua lawe ia na ia a pan loa, aohe ia 

 koe o ke kai a nie ka nioana, e pili ana me Hana. Aole loaa iki ka ia i na hiwaia a Kaho- 

 alii, no ka mea, he kino ia o KuuUi a me Hina. 



Aiai hoi, hele aku la ia a he wahi ana i ke kipapali kahi i ])ili ai. Malaila oia i 

 noho pio ai a loaa ia Pilihawawa. Lawe aikane ia e ia a hiki i kona hale, noho iho la laua. 

 Mahope o keia noho ana he mahiai ka laua hana, a loaa ka ai, aohe ia. Olelo aku o 

 Aiai i ke aikane, e ulana hinai hooluuluu hinalea. Ulana iho la laua a paa, iho aku la laua 

 a hiki i kaheka kai, kukulu iho ia i ka hinai, a kahea aku la o Aiai i ka ia i na makua : 



E Kuula a me Hina 



E hookonio mai olua i ka ia. 



O ka pua liinalea, a me ka opule. 



1 aku o Hina ia Kuula: "E haawi ae oe i ia na ka kaua keiki." I loko o keia 

 \va e ku ana ka hinai, ua komo ka ia a hu i waho, ua piha loa i ka ia. Nolaila, ohi ae la ke 

 aikane o Pilihawawa i ka ia a waiho i ke one maloo. Hoouna mai la no o Kuula i ka 

 nalu, popoi iho la no ])au loa ka ia i ka moana. O na ia i malama ia i loko o ka ipu koe. 

 Pela ke ano o ka lawaia ana a me ka hoomaka ana o ka poe lawaia a hiki i keia la. He 

 pohaku maoli o Hina e waiho nei a hiki i keia la, a he man ia kona, eia na inoa: O ke aku, 

 o ke akule, o ka oio, o ka moi, o ke au, o ka manini. 



Pela no o Kuula a me Aiai, he mau pohaku ia no, a he man ka))u no ko lakou a hiki 

 i keia la. He kapu na mea ulaula ia Kiuila, oia ka puakai, ka pukohukohu, keia mea ula 

 keia mea ula, a pela aku no. Nolaila, ma o Kuula ala i laha ai na lawaia a pau loa a 

 me na ia ma keia mau mokupuni ; a no loko mai o laila na kunni o ka lawaia. 



He nui ke ano a me na mahele ana o ka lawaia, he okoa ko ka papau, he okoa ko ka 

 hohonu, he okoa ko na koa o ka moana loa. He nui no hoi na mahele e make ai ka ia ma- 

 loko o ka lawaia, he okoa ko ka \)o i ko ke ao, o ke kakahiaka i ke ahiahi ; he hahamau, he 

 iniiniki, he kikomo, he kamakoi, he kiolaola, he hoauau, he hooluuluu, he o, he moemoe, 

 he lawaia waa, he upena, he hiaku, he kapae, he kaka uhu, he luhee, a pela aku; he 

 maunu, he makau, he alio, he makoi, he pohaku, he laau, a pela aku no. 



He loli na kau e lawaia ai i loko o ka makahiki, aohe mau ma ka manawa 

 hookahi, he mau hoailona kekahi e maopopo ai ka wa kupono e lawaia ai, aole e 

 lawaia me ka maopopo ole mamua. He kapu kekahi lawaia ana, a he noa kekahi ; 

 hookahi kanaka e lawaia ai, a he nui ma kekahi lawaia ana ; he waa kekahi he waa ole 

 kekahi. 



